หุ้นโซลปิดบวก 0.34% รับแรงซื้อนักลงทุนต่างชาติ
หุ้นโซลปิดบวก 0.34% รับแรงซื้อนักลงทุนต่างชาติ
21 ก.ค. 2560

ดัชนีคอมโพสิตตลาดหุ้นเกาหลีใต้ปรับตัวขึ้นปิดที่ระดับสูงสุดเป็นประวัติการณ์อีกครั้งในวันนี้ หลังจากที่ปรับตัวขึ้นทำสถิติใหม่ตลอดทั้งสัปดาห์ โดยบรรยากาศการซื้อขายได้รับแรงหนุนจากแรงซื้อของนักลงทุนต่างชาติ สืบเนื่องจากกระแสคาดการณ์ที่ว่าผลประกอบการของภาคเอกชนจะออกมาแข็งแกร่ง ขณะที่เงินวอนแข็งค่าเมื่อเทียบดอลลาร์สหรัฐ
ดัชนีคอมโพสิตตลาดหุ้นเกาหลีใต้ (KOSPI) เพิ่มขึ้น 8.22 จุด หรือ +0.34% ปิดที่ 2,450.06 จุด โดยมีปริมาณการซื้อขายปานกลาง 246.05 ล้านหุ้น มูลค่า 5.11 ล้านล้านวอน (4.6 พันล้านดอลลาร์) โดยมีหุ้นลบมากกว่าหุ้นบวกในสัดส่วน 404 ต่อ 396
นักลงทุนจับตาผลประกอบการของบริษัทยักษ์ใหญ่ที่จะเริ่มรายงานสัปดาห์หน้าเป็นต้นไป โดยซัมซุง อิเล็คโทรนิคส์ จะเปิดเผยผลประกอบการไตรมาส 2 ในวันที่ 27 ก.ค.